Музика на вода - Википедија

# Музика на вода

### Од Википедија, слободна енциклопедија

Насловна страна на тогашна партитура

Музика на вода (англиски: Water Music) е збирка оркестрални ставови, кои често се сметаат за три свити, компонирани од Георг Фридрих Хендл. Премиерата била во летото 1717 кога кралот Џорџ I побарал концерт на Темза. Концертот би изведен од 50 музичари крај неговиот сплав. Кралот бил толку импресиониран што побарал коцертот на се свири три пати за време на екскурзијата.

## [уреди] Музика и инструментација

На пловилото биле донесени сите инструменти од барокниот оркестар освен чембалото, кое било незовможно да се постави заради неговата големина.

Овие инструменти се: две хорни, две обои, еден фагот и жичени инструменти.

Делото почнува со Француска увертира и содржи менуети, буреа и хорнпајпи. Поделено е во три свити:

1. Свита во Ф-дур, HWV 348
2. Свита во Д-дур, HWV 349
3. Свита во Г-дур, HWV 350

Меѓутоа постојат многу докази за поинаков аранжман во собраните дела од Хендл во изданието Georg Friedrich Händels Werke, Vol. 47, 1886 од Фредерик Крисандер, каде „свитите“ во Д и Г си ги мешаат ставовите. Оваа секвенца доаѓа од првото издание на собраните дела на Хендл од Семјуел Арнолд (1788) како и од примероците на партитури од времето на Хендл.

Денес музиката во секоја свита немаат предодреден ред. При изведбата за кралот се свирела мека и бавна музика кога пловилото на оркестарот било близу до сплавот на кралот, додека гласните и брзите дела се свиреле кога тие биле пооддалечени.

На снимките, делото „Музика за огномет“ често се става заедно со „Музика на вода“, делумно или целосно. Заедно, овие дела ја претставуваат најславната музика на Хендл за оркестар во денешна смисла.

## [уреди] Надворешни врски

- Colin's Teaching Resources (англиски)
- Encarta (англиски)

## [уреди] Медија

- MP3-запис на „Музика на вода“ на Creative Commons (англиски)

Преземено од "http://mk.wikipedia.org../../../%D0%BC/%D1%83/%D0%B7/%D0%9C%D1%83%D0%B7%D0%B8%D0%BA%D0%B0_%D0%BD%D0%B0_%D0%B2%D0%BE%D0%B4%D0%B0.html"

Категорија: Композиции од Георг Фридрих Хендл

##### Views

- Статија
- Разговор
- Тековна верзија

##### Пребарај

##### Други јазици

- Deutsch
- English
- Français
- Magyar
- Nederlands
- 日本語
- Polski
- 中文